***Tisztelt Olvasó!***

***Ön a Koppányvölgyi Vidékfejlesztési Közhasznú Egyesület LEADER Hírlevelét nyitotta meg képernyőjén. A LEADER Hírlevél megjelentetésével Egyesületünk legfőbb célja, hogy a Koppányvölgye Helyi Akciócsoport tervezési területén lévő 56 település önkormányzatai, vállalkozói, illetve civil szervezetei ebben, a havonta megjelenő elektronikus kiadványban folyamatosan értesülhessenek az Új Magyarország Vidékfejlesztési Programmal (ÚMVP) kapcsolatos aktuális információkról, illetve pályázati lehetőségekről, megkönnyítve ezzel a pályázatok elkészítését, illetve a már támogatott és megvalósult projektek pénzügyi elszámolását. Bízunk benne, hogy kiadványunk elnyeri tetszését és hasznos információkkal szolgál az Ön számára!***

***Üdvözlettel***

***Gelencsér Géza***

***Elnök***

***Koppányvölgyi Vidékfejlesztési Közhasznú Egyesület***

***2015. február 1.-től újra lehet kifizetési kérelmeket benyújtani***

*A kifizetési kérelmeket az alábbi MVH közleményekben leírtak alapján, azok részletes áttanulmányozását követően kizárólag elektronikus úton lehet benyújtani:*

[***9/2015. (I. 23.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk92015)  *az Európai Mezőgazdasági Vidékfejlesztési Alapból a vidéki örökség megőrzéséhez nyújtandó támogatás kifizetésének igényléséről*

[***11/2015. (I. 23.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk112015) *az Európai Mezőgazdasági Vidékfejlesztési Alapból a falumegújításra és -fejlesztésre igénybe vehető támogatások kifizetésének igényléséről*

[***14/2015. (I.23.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk142015) *az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához nyújtandó támogatások igénybevételéhez nyújtandó támogatás kifizetésének igényléséről*

[***15/2015. (I. 23.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk152015) *az Európai Mezőgazdasági Vidékfejlesztési Alapból a LEADER Európai Unión belüli és harmadik országbeli terültekkel való nemzetközi együttműködés jogcím keretében nyújtandó támogatás kifizetésének igényléséről*

[***18/2015. (I. 23.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk182015) *az Európai Mezőgazdasági Vidékfejlesztési Alapból a LEADER térségek közötti együttműködés végrehajtásához nyújtandó támogatás kifizetésének igényléséről*

[***20/2015. (I. 23.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk202015) *az Európai Mezőgazdasági Vidékfejlesztési Alapból a turisztikai tevékenységek ösztönzéséhez nyújtandó támogatás kifizetésének igényléséről*

[***21/2015. (I. 23.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk212015)  *az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére 2013-tól igénybe vehető támogatások kifizetésének igényléséről*

[***26/2015. (I. 26.) számú MVH Közlemény***](http://www.mvh.gov.hu/portal/MVHPortal/default/mainmenu/kozlemenyek/mvhk262015) *az Európai Mezőgazdasági Vidékfejlesztési Alapból a mikrovállalkozások létrehozására és fejlesztésére nyújtandó támogatás kifizetésének igényléséről*

***Megjelent az EMVA társfinanszírozásában megvalósuló egyes agrár-vidékfejlesztési támogatási rendeletek módosításáról szóló 7/2015. (II.17.) MvM rendelet***

*A 7/2015. (II.17.) MvM rendelet újra módosította az ÚMVP III.-IV. tengelyének keretein belül megvalósuló projektek megvalósítási határidejét, valamint pénzügyi elszámolásainak feltételeit.* *Az MvM rendelet* [*itt letölthető*](http://www.magyarkozlony.hu/dokumentumok/d160808a0d788a5f0c3742a4f3198cd920b43c07/megtekintes)*.*

***Monitoring adatszolgáltatási kötelezettségüket március 19-ig teljesíthetik az ügyfelek***

*Az* ***Európai Mezőgazdasági Vidékfejlesztési Alapból*** *(EMVA) és az* ***Európai Halászati Alapból*** *(EHA) támogatást kapott ügyfeleknek* ***2015. március 19-ig*** *kell teljesíteniük a monitoring adatszolgáltatást. Az adatlap csak elektronikusan nyújtható be a Mezőgazdasági és Vidékfejlesztési Hivatalhoz (MVH).*

*Az adatszolgáltatás nagyságrendileg 40 ezer ügyfelet érint.*

*A tavalyi évhez hasonlóan* ***néhány jogcímre nem vonatkozik az adatszolgáltatás, ugyanakkor új jogcímekkel bővült*** *az adatszolgáltatási kötelezettség és a támogatások ellenőrzéséhez szükséges kiegészítő monitoring adatszolgáltatás. Részletes tájékoztatást a* [*28/2015. (II.20.)*](http://mvh.gov.hu/portal/MVHPortal/default/mainmenu/kozlemenyek/mvhk282015) *számú és a* [*29/2015. (II.20.)*](http://mvh.gov.hu/portal/MVHPortal/default/mainmenu/kozlemenyek/mvhk292015) *számú MVH közlemény nyújt.*

***Tájékoztató a Magyar Nemzeti Bank több pénzintézetet érintő döntéseivel kapcsolatos teendőkről***

*A Mezőgazdasági és Vidékfejlesztési Hivatal (a továbbiakban: MVH) a* ***BRB Buda Regionális Bank ZRT.*** *(N-JÉ-I-7/2015. számú végzés), a* ***DRB Dél-Dunántúli Regionális Bank ZRT.*** *(N-JÉ-I-6/2015. számú végzés), a* ***Dél-Dunántúli Takarék Bank ZRT.*** *(N-JÉ-I-4/2015. számú végzés) és az* ***ÉRB Észak-magyarországi Regionális Bank ZRT.*** *(N-JÉ-I-5//2015. számú végzés) (a továbbiakban: pénzintézetek) engedélyeinek korlátozása és felfüggesztése miatt azon ügyfelek részére nem teljesíthet kifizetést, akik a felsorolt pénzintézeteknél rendelkeznek MVH-hoz bejelentett fizetési számlaszámmal. Az utalások újraindítása érdekében szükséges teendőkről a Hivatal az alábbi tájékoztatást adja:  
  
A Magyar Nemzeti Bank (a továbbiakban: MNB) határozatai alapján (feltételesen) visszavonta illetve korlátozta a felsorolt pénzintézetek számára kiadott pénzügyi szolgáltatási, kiegészítő pénzügyi szolgáltatási tevékenység végzésére jogosító engedélyeket és egyidejűleg az esetleges végelszámolás vagy felszámolás kezdő időpontjáig felügyeleti biztosként kirendelte a Pénzügyi Stabilitási és Felszámoló Nonprofit Korlátolt Felelősségű Társaságot (székhelye: 1071 Budapest, Damjanich u. 11-15.) (a továbbiakban: Nkft.) azzal, hogy az irányadó jogszabályi előírások alapján a pénzintézeteknél a felügyeleti biztosi teendőket az Nkft. által kijelölt két felügyeleti biztos látja el.  
  
Az MNB döntései alapján az MVH az esedékes kifizetéseket a pénzintézetek ügyfelei részére mindaddig nem teljesíti, amíg azok új fizetési számlaszámot nem jelentenek be. A fentiekre figyelemmel* ***az MVH kéri valamennyi érintett ügyfelét, aki az Egységes Mezőgazdasági Ügyfél-nyilvántartási Rendszerbe az érintett pénzintézeteknél vezetett fizetési számlaszámot jelentett be, hogy egy másik pénzintézetnél nyisson új fizetési számlát és az új fizetési számlaszámot jelentse be a lenti formanyomtatványok egyikén.******A természetes személyek (magánszemélyek, őstermelők, egyéni vállalkozók) a G1010-01-es nyomtatványon, nem természetes személyek (gazdasági társaságok, egyéb szervezetek) a G1020-01-es nyomtatványon jelenthetik be új fizetési számlaszámukat! A fizetési számlaszám módosítását a nyomtatványok kitöltésével - személyesen, vagy postai úton - kell bejelenteni az MVH bármely szervezeti egységénél.*** *Az adatok módosítására irányuló kérelmek formanyomtatványait* **A Mezőgazdasági és Vidékfejlesztési Hivatal által működtetett Egységes Mezőgazdasági Ügyfél-nyilvántartási Rendszerbe történő nyilvántartásba vétel és változás bejelentés szabályairól szóló 128/2013. (VII. 30) számú közlemény** *1. számú, illetve 2. számú melléklete tartalmazza, amelyek az alábbi linkekre kattintva közvetlenül is elérhetőek.*[*G1010-01 Nyomtatvány*](http://www.mvh.gov.hu/MVHPortal/files/1040482_G1010_01_PF_Mpdf)[*G1020-01 Nyomtatvány*](http://www.mvh.gov.hu/MVHPortal/files/1040495_G1020_01_PF_Mpdf)***Különösen felhívjuk a figyelmüket arra, hogy a kérelemhez csatolni kell*** *az ügyfél azonosításához szükséges adatokat tartalmazó, az ügyfél nevére szóló fizetési számlaszám létezését igazoló, két hónapnál nem régebbi fizetésiszámla-kivonat másolatát, vagy a számlát vezető pénzforgalmi szolgáltatónak a kérelem benyújtási időpontját megelőző két hónapnál nem régebbi, az ügyfél azonosításához szükséges adatokat, valamint az ügyfél nevére szóló fizetési számlaszámot tartalmazó nyilatkozatát.  
  
A fentiektől eltérően kell eljárnia azoknak az ügyfeleknek, akik a pénzintézetekkel - az ügyfél és a pénzintézet közötti finanszírozási (hitel) kapcsolattal összefüggő - az MVH ügyfél-nyilvántartási rendszerében rögzített fizetési számlaszámra vonatkozó megállapodást (a továbbiakban: banki megállapodás) kötöttek. Amennyiben ezen ügyfelek a fizetési számlaszámukat meg kívánják változtatni, arra kizárólag abban az esetben van lehetőség, ha a banki megállapodás az Egységes Mezőgazdasági Ügyfél-nyilvántartási Rendszerből való törléséhez a pénzintézet helyett a felügyeleti biztos (vagy a későbbiekben kirendelt felszámoló vagy végelszámoló) hozzájárul.  
  
„Az ügyfél és a pénzügyi intézmény között létrejött, a fizetési számlaszám rögzítésére vonatkozó megállapodás megszüntetése iránti kérelem” formanyomtatványát* [*A Mezőgazdasági és Vidékfejlesztési Hivatal által működtetett Egységes Mezőgazdasági Ügyfél-nyilvántartási Rendszerbe történő nyilvántartásba vétel és változás bejelentés szabályairól szóló 128/2013. (VII. 30) számú közlemény*](http://www.mvh.gov.hu/MVHPortal/files/1041408_128_2013_VII_30_MVH_Kozlemenypdf) *8. számú melléklete tartalmazza, amely az alábbi linkre kattintva közvetlenül is elérhető.*

[*G1031 Nyomtatvány*](http://www.mvh.gov.hu/MVHPortal/files/1040497_G1031_01_PF_Mpdf)

***Megjelentek a NEA 2015. évi pályázati kiírásai***

*Pályázati információs napok az alábbi helyszíneken, időpontokban kerülnek megtartásra a Koppányvölgye HACS területén:*

|  |  |  |
| --- | --- | --- |
| *Dátum* | *Település neve* | *Helyszín címe* |
| *2015. 03. 03. 17 órai kezdettel* | *Balatonszabadi* | *Vak Bottyán utca 133. (Művelődési Ház)* |
| *2015. 03. 05. 17 órai kezdettel* | *Kisbárapáti* | *Fő utca 80. (Művelődési Ház)* |

*A Hírlevélben megjelentekkel kapcsolatban forduljon bizalommal Egyesületünk munkatársaihoz az alábbi elérhetőségeken:*

*Váczi Korinna, Munkaszervezet vezető*

*Horváth Richárd, Pályázatkezelő*

*Nagyné Kovács Mária, Pályázatkezelő*

*Tel./Fax: 84-377-542, 84/377-656*

*Mobil: 20/568-3389*